**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy | x |  |  |
| – vplyvy na hospodárenie obyvateľstva, | x |  |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |
| 6. Vplyv na manželstvo, rodičovstvo a rodinu | x |  |  |

**A.3. Poznámky**

*Predložený návrh zákona zakladá negatívne vplyvy na rozpočet verejnej správy z dôvodu vzniku nároku na rodičovský dôchodok pre poberateľov starobného dôchodku, invalidného dôchodku po dovŕšení dôchodkového veku a výsluhového dôchodku po dovŕšení dôchodkového veku, ak má dieťa rodiča účasť na výsluhovom zabezpečení. Predpokladáme negatívny vplyv na rozpočet verejnej správy v roku 2023 vo výške cca 13 mil. eur; v roku 2024 cca 14,1 mil. eur; v roku 2025 cca 15,6 mil. eur a v roku 2026 cca 16,8 mil. eur. Kvantifikácia nezahŕňa výdavky na výplatu rodičovského dôchodku príslušníkov Slovenskej informačnej služby a Národného bezpečnostného úradu (tento vplyv predpokladáme v porovnaní s celkovým vplyvom za zanedbateľný). Predmetné nároky na rodičovský dôchodok budú vyplácané z rozpočtu Sociálnej poisťovne. Navrhovaná právna úprava zakladá taktiež vplyvy na výdavky spojené s nastavením, resp. prepojením informačných systémov dotknutých inštitúcií verejnej správy.*

*Predložený návrh zákona zakladá pozitívne sociálne vplyvy. Na základe predloženého návrhu zákona predpokladáme, že sa zmena dotkne cca 50 tis. poberateľov rodičovského dôchodku. Mesačnú sumu rodičovského dôchodku od jedného dieťaťa pre jedného rodiča odhadujeme v roku 2023 na úrovni 21,8 eura (v roku 2023 bude tento príspevok vyplatený jednorazovo, t. j. v sume 261,6 eura); v roku 2024 na úrovni 23,7 eura; v roku 2025 na úrovni 26,1 eura a v roku 2026 na úrovni 28,1 eura.*

*Predložený návrh zákona zakladá pozitívny vplyv na manželstvo, rodičovstvo a rodinu. Pri doterajšom systéme dôchodkového zabezpečenia rozhodnutie rodičov mať deti v konečnom dôsledku znižuje príjem rodičov v starobe. Navrhovaná právna úprava príjem rodičov oproti doterajšiemu stavu zvyšuje.*

*Návrh zákona nezakladá vplyvy na podnikateľské prostredie a vplyvy na životné prostredie.*

*Predložený návrh zákona zakladá pozitívne vplyvy na informatizáciu spoločnosti.*

**A.4. Alternatívne riešenia**

*bezpredmetné*

**A.5. Stanovisko gestorov**

*Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.*